Vojtěch Cikrle

Mons. Vojtěch Cikrle (* 20. august 1946, Bosonohy, ČSSR) je český rímskokatolícky kňaz a 13. emeritný brnianský diecézny biskup. Bol najdlhšie slúžiacim biskupom v histórii brnianskej diecézy.

 Život 

Pochádzal z rodiny perzekvovanej komunistickým režimom, jeho otec bol po 11 rokov politickým väzňom. Teda nesmel študovať a vyučil sa zlievačom, neskôr po zamestnaní zmaturoval na Strednej škole pre pracujúcich v Brne. Niekoľko rokov pracoval ako robotník v brnenských Šmeralových závodoch, v Zbrojovke a na stavbe diaľnice D1 medzi Prahou a Brnom.

Po základnej vojenskej službe (19691971 v Českých Budějoviciach) vyštudoval CMBF v Litoměřiciach; na kňaza bol vysvätený 27. júna 1976 v Brne. V rokoch 19761982 pôsobil ako kňaz v brnianskej diecéze vo farnostiach Jaroměřice nad Rokytnou, Jihlava, Znojmo, Slavkov u Brna, Velké Němčice a Starovice. V rokoch 19821990 pôsobil v kňazskom seminári v Litoměřiciach najprv v pozícii prefekta, a následne aj ako rektor. Podobne ako na väčšinu ostatných významných kňazov sa aj na neho zamerali orgány komunistickej štátnej moci v snahe prinútiť ho k spolupráci. Z toho dôvodu od marca 1976 bol Krajskou správou Zboru národnej bezpečnosti (KS SNB) Brno evidovaný v archívnych a registračných protokoloch Štátnej bezpečnosti s krycím menom „Standa“ ako kandidát tajnej spolupráce, pričom je potrebné zdôrazniť, že kategória nie je podľa nálezu Ústavného súdu kategóriou vedomej spolupráce. Od októbra 1981 bol naňho vedený u KS SNB Ústí nad Labem signálny zväzok.

 Biskup 
Dňa 14. februára 1990 ho pápež Ján Pavol II. menoval 13. brnenským diecéznym biskupom. Vysvätený bol 31. marca 1990. Jeho hlavným svätiteľom bol vtedajší olomoucký arcibiskup a moravský metropolita František Vaňák. Biskupské svätenie prijal veľmi mladý – v 43 rokoch, čo je štvrtý najmladší v dejinách diecézy. Službu v Brne zahajoval po osemnástich rokoch sedisvakancie, kedy na čele diecézy nestál biskup, ale po smrti 12. brnenského biskupa Karla Skoupého v roku 1972 ju viedol kapitulárny vikár Ludvík Horký.

Správu o stave diecézy pri putovaní „k prahom apoštolským“ do Ríma (ad limina apostolorum) podával v rokoch 1992 a 1998 Jánovi Pavlovi II., v roku 2005 Benediktovi XVI., a v roku 2014 pápežovi Františkovi.

V septembri 2009 privítal v Brne na turanskom letisku pápeža Benedikta XVI., ktorý pri príležitosti svätováclavských slávností uskutočnil svoju apoštolskú návštevu Česka, pričom sa stal prvým pápežom, ktorý navštívil brnenskú diecézu. Biskup mu daroval na pamiatku kópiu náprsného kríža nájdeného na vykopávkach veľkomoravského hradiska pri Mikulčiciach. Inú kópiu tohto kríža nosí on sám tiež - je to pektorál, biskupský kríž. Pri príležitosti pápežskej návštevy boli tiež v Brne vztýčené dve nové dominanty – veľký kríž na južnom úbočí vrchu Petrova a veľká biela kotva pri hlavnom prístavisku na Brnenskej priehrade.

V roku 2011 sa zúčastnil spolu s kardinálom Dukom vo Viedni pohrebu európskeho politika a hlavy habsburskej dynastie Otta Habsbursko-Lotrinského, ktorého pozemské telo ako jeden z mála biskupov odprevadil až k miestu jeho posledného odpočinku v cisárskej hrobke kapucínskeho kostola.

Po dosiahnutí kánonického veku 75 rokov zaslal v roku 2021 pápežovi Františkovi povinnú rezignáciu na svoj úrad. Pápež František 26. mája 2022 menoval jeho nástupcu Pavla Konzbula. Ako emeritný diecézny biskup bol 30. júna 2022 menovaný biskupským vikárom pre duchovný život kňazov a diakonov v brnianskej diecéze.

 Biskupský znak 
náhľad|Znak biskupa Vojtěcha Cikrleho
Znak je štvrtený. Biskupským klobúkom zastrešený znak v sebe nesie jednak znak brnianskej diecézy, ktorými sú prekrížené kľúče a meč, atribúty patrónov diecézy sv. Petra a Pavla, ďalej potom pádlo s dvoma slnkami na modrom podklade. To reprezentuje jeho krstného patróna, 2. pražského biskupa Vojtecha Slavníkovca, pod ktorého ochranu zveruje brnenský biskup celú svoju biskupskú službu. Za štítom je zlatý procesný kríž, sprevádzaný vpravo mitrou a vľavo von točenou barlou.

Znak dopĺňa biskupské latinské heslo „Non ego sed tu“ (slovensky „Nie ja, ale ty“). Heslo je skratkou ozveny slov Panny Márie i Ježiša Krista, vyjadrenie túžby odovzdať svoj život do rúk milujúceho Boha.

 Apoštolská postupnosť Hlavný svätiteľ: František Vaňák 1. spolusvätiteľ Hans Hermann Groër 2. spolusvätiteľ Josef Koukl Dátum biskupského svätenia 31. marca 1990 Osobne vysvätil biskup: (vo funkcií) Deň svätenia: Josef Hrdlička (1. spolusvätiteľ) 7. apríl 1990 Jan Graubner (1. spolusvätiteľ) 7. apríl 1990 Christoph Schönborn (2. spolusvätiteľ) 29. september 1991 Petr Esterka (hlavný svätiteľ) 11. september 1999 Pavel Konzbul (hlavný svätiteľ) 29. jún 2016 Martin David (2. spolusvätiteľ) 28. máj 2017 Antonín Basler (2. spolusvätiteľ) 14. október 2017 Josef Nuzík (2. spolusvätiteľ) 14. október 2017 Zdenek Wasserbauer (1. spolusvätiteľ) 19. máj 2018

 Referencie 

 Iné projekty 

 Zdroj 

Kategória:Českí rímskokatolícki biskupi
Kategória:Českí teológovia
Kategória:Katolícki teológovia
Kategória:Osobnosti z Brna
Kategória:Biskupi Brnianskej diecézy